OBSERVATIONES ZOOLOGICAE. 
124 
medio fere hujus semicirculi, qui aurium aperturam claudit, macula nigra. 
Pennae verticis medio nigrae, margine rufo-aibicantes. Sic et ceterae usque in 
dorsales, ubi tandem albedo marginis producta transversim nigredine rhacheos 
finditur , et utrinque duae maculae pallide rubentes oriuntur. Subtus rubedo 
amplior, rhachi in pectoralibus pennis quidem latiuscula , sed sensim angustiore 
evadente , et tandem in crisso evanescente. 
Pvemiges primariae undecim. Secundariae duodecim. Prima dimidio pol- 
lice secunda brevior , postice ante apicem incisa , margine anteriore serrato. 
Secunda omnium longissima , margine anteriore levi sinu excisa , aut retusa , 
ceterum pariter serrata. Tertia parum brevior est. 
Color remigum rufo - albens , fasciis transversis nigris. Prima duabus, ista 
apicis latiore , disco baseos macula centrali solitaria , orbiculata ; (quam in 
alia non reperio.) Secunda totidem fasciis , sed absque macula : ejus loco ma- 
cula a rhachi prominens. Tertia tribus. Quarta totidem, sed postrema brevi , 
non totam latitudinem trajiciente. Quinta simili , sed apice jam albo ; quod et 
in sequentibus , quae tres fascias habent cum dimidia , aut duabus dimidiis. 
Atque haec quidem in margine posteriore. In anteriore margine interstitia 
fasciarum , a tertia inde usque ad postremas maculas rotundatas pallide fulvas 
formant , quinque in qualibet remige , quarum quae apicem remigis spectant 
ceteris minores magisque rotundatae sunt. Subtus haec omnia eadem sed pal- 
lidissime , ut tota area maximam partem alba sit. 
Tecbrices nigrae, maculis parvis ternis in utroque margine. Quo magis 
anteriorem partem spectant , eo plus habent nigredinis. 
Ala spuria eodem modo maculata. Remex ejus prima margine anteriore 
tota alba. Subtus tectrices sex infimae et anteriores albae, magna macula nigra 
in apice. Secundi ordinis has tegentis color magis rufescens , macula rhacheos 
ad apicem nigra, latolanceolata. Sic quidem in septeni anterioribus; in poste- 
rioribus sequentibus, macula haec valde angustata , et fere linearis , imo et de- 
ficiens. Humerales similiter fasciatae , sed maculis rubentibus in centro aliam 
minorem nigram continentibus. 
Piemiges fasciis fuscis vel nigricantibus sex, extima quinque tantum. Apex 
albicans. Duarum intermediarum area rufescens fasciis nigris interjecta ma- 
culas rotundas formans , in disco aliam minorem maculam nigricantem con- 
tinet, sed tantum in tribus apici proximis. Subtus haec pariter omnia pallidiora. 
Pennae tarsi rufescentes. 
Pediculis abundabat. 
